b'\n_START_ARTICLE_\nHermann Graf\n_START_PARAGRAPH_\nHermann Anton Graf (24. lokakuuta, 1912 Engen, Baden, Saksa \xe2\x80\x94 4. marraskuuta, 1988 Engen, L\xc3\xa4nsi-Saksa) oli saksalainen taistelulent\xc3\xa4j\xc3\xa4 ja h\xc3\xa4vitt\xc3\xa4j\xc3\xa4-\xc3\xa4ss\xc3\xa4 Toisessa maailmansodassa. H\xc3\xa4n saavutti ensimm\xc3\xa4isen\xc3\xa4 maailmassa yli 200 pudotetun viholliskoneen rajan eli ker\xc3\xa4si yli 200 ilmavoittoa ja palkittiin Rautaristin ritariristill\xc3\xa4, tammenlehvien sek\xc3\xa4 miekkojen ja timanttien kera. Kaikkiaan Hermann Graf suoritti 830 lentotaisteluteht\xc3\xa4v\xc3\xa4\xc3\xa4 Messerschmitt Me 109 Bf tai Focke-Wulf Fw 190-koneellaan sek\xc3\xa4 saavutti 212 vahvistettua pudotusta. H\xc3\xa4n taisteli "raskaiksi" (saks. Schweres) kutsuttuja nelimoottorisia (saks. Viermotor tai Viermot) pommituskoneita, kuten B-17 ja B-24 Liberator -tyyppisi\xc3\xa4 sek\xc3\xa4 De Havilland Mosquitoja vastaan._NEWLINE_Graf haavoittui pahoin, h\xc3\xa4nen t\xc3\xb6rm\xc3\xa4tess\xc3\xa4\xc3\xa4n h\xc3\xa4vitt\xc3\xa4j\xc3\xa4ll\xc3\xa4\xc3\xa4n P-51 Mustang -koneeseen Hannoverin pohjoispuolella maaliskuun viime p\xc3\xa4ivin\xc3\xa4 1944. T\xc3\xa4t\xc3\xa4 ennen h\xc3\xa4n oli onnistunut pudottamaan ainakin yhden. H\xc3\xa4n selvisi kuitenkin hyp\xc3\xa4tty\xc3\xa4\xc3\xa4n laskuvarjolla. Kuntouduttuaan takaisin taistelutoimiin, siirtyi Graf id\xc3\xa4n rintamalle yksikk\xc3\xb6\xc3\xb6n JG 52. Grafin saavuttama t\xc3\xb6rm\xc3\xa4ysvoitto (taran, aerial ramming) on luettu h\xc3\xa4nen voittotiliins\xc3\xa4 kuuluen._NEWLINE_Eversti Graf oli  JG 52-joukkoyksik\xc3\xb6n komentaja, lis\xc3\xa4ksi taisteli my\xc3\xb6s muissa yksik\xc3\xb6iss\xc3\xa4, joita olivat JG 51 sek\xc3\xa4 JG 11 ja JGr50 (JG 301). Majurin arvoinen Graf oli toiminut muun ohella Erich Hartmannin kouluttajana. Molemmilla rintamilla eli it\xc3\xa4- ja l\xc3\xa4nsirintamilla taistellut Graf oli vuosina 1944-1949 naimisissa n\xc3\xa4yttelij\xc3\xa4t\xc3\xa4r Jola Jobstin kanssa. Sodan j\xc3\xa4lkeen Graf joutui sotavankeuteen, sek\xc3\xa4 my\xc3\xb6hemmin joutui kotimaassaan ep\xc3\xa4illyksi vehkeilyst\xc3\xa4 tai veljeilyst\xc3\xa4 ven\xc3\xa4l\xc3\xa4isten kanssa. Graf toimi sittemmin talous- ja liike-el\xc3\xa4m\xc3\xa4n palveluksessa raskaassa teollisuudessa. H\xc3\xa4n menehtyi Parkinsonin tautiin vuonna 1988.'